يخياتى خلوا ايمانكم ب**** قوى وانتي ياختى حطى كل الى بخاطرك وتوكلى علي ربك انا اقترح عليك تحطين عزيمة الرجال يوم والحريم بعدها بسبوع يعنى ماتحطينهم بيوم واحد بيصير تعب عليك اذا انتم بتتكلفون وبعزيمة الحريم اطبعى بطاقات صغيرة اكتبى ممنوع اصطحاب الاطفال واذا بتتكلفتس البطاقات اكتبي الدعوة فى رسالة بالجوال حتى ماتنحرجى من الناس لانهم الاطفال يحوسون احسن عزيمة ومهما حطيتى بالعزيمة من افكار ماتبين منهم ومن حوستهم ربي يخليهم لاهلهم وقبل العزيمة بيوم شغلي المسجل بكل مكان بالبيت بسورة البقرة ويوم العزيمة شغلي المسجل بسورة البقرة وكل مقربتى من المسجل اقري مثل مايقراء علشان اذا قري القران فستمعوا لة مع التحصين لك ولعيالك وربتس الحافظ واذ انتى قدها وقدود حضري قبلها باسبوع يعنى المحاشى والسنبوسة لفيهم وبلفريزر والمحاشى قبلة بيوم اطبخيهم وحطيهم بالثلاجة والفطاير والسنبوسة اقليهم الضهر يوم العزيمة علشان ريحة القلي والسلطات قطعيهم بس لاتحطى التتبيلة والملح الاعند التقديم وحلي العشاء سويهم الضهر وبالثلاجة يعنى حضري قبلها بكم يوم اذا نتى بتسوين بوفيهتس بنفستس وعساتس على القوة